stanford-oval/wikipedia huggingface dataset:
Tuhannen retkikunta
Tausta

Tapahtumien taustalla oli Italian yhdistymisliikkeen ajautuminen Sardinian kuningaskunnan ja sen pääministerin Camillo Cavourin johtoon. Keväällä 1859 puhjenneessa sodassa Itävaltaa vastaan Sardinia sai vallattua Ranskan tuella Itävallalta Lombardian. Sodan myötä Toscanassa, Parmassa, Modenassa ja Kirkkovaltion pohjoisissa legaatioissa tapahtui vallankumous, jonka jälkeen ne liittyivät vapaaehtoisesti Sardiniaan. Ranskan keisari Napoleon III halusi kuitenkin yllättäen tehdä Itävallan kanssa rauhan, jolloin Italian yhdistyminen näytti keskeytyvän ennen kuin se ehti ulottua maan etelä- ja keskiosiin. Varsinkin radikaalimmat yhdistymisen tavoittelijat eivät olleet tähän lainkaan tyytyväisiä, sillä he halusivat korvata eteläisen Italian itsevaltiaat kansanvaltaisella hallinnolla. Tähän joukkoon kuului myös tunnettu vapaustaistelija Garibaldi, joka oli käytännön syistä asettunut Sardinian kuninkaan Viktor Emanuel II:n palvelukseen. Garibaldi kuitenkin tuskastui Cavourin varovaiseen etenemiseen ja päätti toimia oma-aloitteisesti. Lisäksi saadakseen Napoleon III:n hyväksynnän Keski-Italian alueiden liittämiselle Sardiniaan Cavour oli joutunut keväällä 1860 lupautumaan siihen, että Sardinia luovutti Savoijin ja Nizzan alueet Ranskalle. Garibaldi oli pettynyt siihen, että Cavour kävi kauppaa Italian alueilla.
Mahdollisuuden Garibaldille tarjosi Molempain Sisiliain kuningaskuntaan kuulunut Sisilian saari, jonka asukkaat olivat tyytymättömiä itsehallintonsa menettämiseen ja vastustivat kiihkeästi heitä Napolista käsin hallinneita Bourboneita. Sisilian Palermossa puhkesi 4. huhtikuuta 1860 kapina, joka levisi eri puolille saarta. Garibaldi päätti hyödyntää tilaisuuden ja iskeä Molempain Sisiliain kuningaskuntaa vastaan. Hän kokosi 1 089 miestä käsittäneen vapaaehtoisjoukon (I Mille).
Aiheesta muualla

Kuvia tai muita tiedostoja aiheesta Tuhannen retkikunta Wikimedia Commonsissa
Luettelo tuhannen retkikuntaan kuuluneista (italiaksi)
Eversti Per Zilliacus : Tuhannen retki viittäkolmattatuhatta vastaan. Italian yhdistymisen alkusoitto, Hakkapeliitan joulu, 01.12.1928, s. 46, Kansalliskirjaston digitaaliset aineistot
Giuseppe Garibaldi vuonna 1861.
Garibaldin joukkojen eteneminen. Kartassa Molempain Sisiliain kuningaskunta punaisella, Sardinian kuningaskunta valloituksineen keltaisella ja Kirkkovaltio niiden välissä turkoosilla. Sardinian Ranskalle keväällä 1860 luovuttamat alueet sinisellä.
Troizína

| Troizína Τροιζήνα |
| --- | --- |
 Troizínan seudun maisemia.
 Kunnallisyksikön sijainti
 Troizína
 Koordinaatit: 37°29′47″N, 23°21′45″E 
Valtio:  Kreikka
Hajautetun hallinnon alue:  Attika
Alue:  Attika
Alueyksikkö:  Saaret
Kunta:  Troizinía-Méthana
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  520801
Väkiluku (2011):  5 486
 – Yhdyskunta:  901
 – Asutus:  673
Aikavyöhyke:  UTC+2
 – Kesäaika:  UTC+3
Postinumero:  180 20
Suuntanumero(t):  22980
Infobox OKVirheellinen NIMI-arvo: 
Troizína (kreik. Τροιζήνα; kath.kreik. Τροιζήν, Troizín) on Kreikan kylä sekä samanniminen Troizinía-Méthanan kunnan kunnallisyksikkö (Δημοτική Ενότητα Τροιζήνος, Dimotikí Enótita Troizínos) ja entinen itsenäinen kunta. Se sijaitsee Saarten alueyksikössä Attikan alueella. Koko kunnallisyksikön väkiluku on 5 486 ja varsinaisen Troizínan kylän väkiluku 673 (vuonna 2011).
Troizínan kylä sijaitsee sisämaassa Peloponnesoksen Argoliin niemimaan itäosassa. Troizínan kunnallisyksikkö käsittää Troizinía-Méthanan kunnan alueen Méthanan niemeä lukuun ottamatta. Kylän ja koko alueen nimi periytyy antiikin aikaisesta Troizenin kaupungista, jonka arkeologinen kohde sijaitsee vajaan kilometrin päässä kylästä lounaaseen. Kunnallisyksikön suurin asutus on Galatáksen kaupunki, joka on Troizinía-Méthanan kunnan kuntakeskus.
Troizína oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Troizinían kunnaksi yhdessä Méthanan kanssa, jolloin se muuttui uuden kunnan kunnallisyksiköksi. Kunnan nimi muuttui vuonna 2014 Troizinía-Méthanan kunnaksi.
Antiikin Troizenin arkeologista aluetta Troizínan kylän lähellä.
Kunnallisyksikön osat

Troizínan kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Áno Fanári | Agía Eléni | 159 |
| Áno Fanári | Áno Fanári | 128 |
| Dryópi | Chóra | 37 |
| Dryópi | Dryópi | 239 |
| Dryópi | Kalloní | 669 |
| Dryópi | Mýlos | 1 |
| Dryópi | Neratziá | 0 |
| Dryópi | Nisída | 2 |
| Dryópi | Skapéti | 94 |
| Galatás | Agía Sotíra | 302 |
| Galatás | Galatás | 2 195 |
| Galatás | Saronís | 9 |
| Galatás | Vlachaíika | 16 |
| Karatzás | Karatzás | 287 |
| Karatzás | Zervaíika | 16 |
| Taktikoúpoli | Ágios Konstantínos | 60 |
| Taktikoúpoli | Aktí Agápis | 2 |
| Taktikoúpoli | Metamórfosi | 75 |
| Taktikoúpoli | Psífta | 32 |
| Taktikoúpoli | Taktikoúpoli | 250 |
| Taktikoúpoli | Výdi | 12 |
| Troizína | Ágios Geórgios | 228 |
| Troizína | Troizína | 673 |
Yhteensä: 5 486
Aiheesta muualla

Kuvia tai muita tiedostoja aiheesta Troizína Wikimedia Commonsissa
Thaksin Shinawatra

| Thaksin Shinawatra |
| --- | --- |

Thaimaan pääministeri
 9. helmikuuta 2001 – 19. syyskuuta 2006  
Edeltäjä:  Chuan Leekpai
Seuraaja:  Surayud Chulanont
Henkilötiedot
Syntynyt: 26. heinäkuuta 1949 (ikä 75) San Kamphaeng,Chiang Mai
Ammatti:  liikemies
Arvonimi: Excellency
Puoliso:  Potjaman Shinawatra (1980–2008)
Tiedot
Puolue:  Thai Rak Thai
Uskonto:  buddhalaisuus
 Nimikirjoitus
Aiheesta muualla
www.thaksinlive.com/life
Thaksin Shinawatra (thaiksi ทักษิณ ชินวัตร) (s. 26. heinäkuuta 1949) oli Thaimaan pääministeri 2001–2006 ja populistisen Thai Rak Thai -puolueen ("thait rakastavat thaita") johtaja.
Liikemiesura

Thaksin syntyi Sankamphaengissa Chiang Main provinssissa. Hänen isoisoisänsä Seng Sae Khu oli hakkakiinalainen, joka muutti Guangdongista Siamiin 1860-luvulla, mutta suku otti vuonna 1938 kiinalaisvastaisten vainojen aikana thaisukunimen Shinawatra. Isoisä keräsi feodaaliherrana omaisuuden, ja jo Thaksinin isän aikana Shinawatran suku oli maan rikkaimpia ja vaikutusvaltaisimpia.
Thaksin opiskeli poliisikoulussa ja liittyi kuninkaalliseen poliisiin 1973. Hän suoritti rikosoikeuden ylemmän korkeakoulututkinnon Eastern Kentucky Universityssa Yhdysvalloissa 1975 ja tohtorin tutkinnon Sam Houston State Universityssa Texasissa. Thaksin lähti poliisista 1980. Hän ryhtyi liike-elämään ja toi ensimmäisenä Thaimaahan kaapeli-tv:n, hakulaitteet ja matkapuhelimet.
Thaksin on nykyisin yksi Thaimaan rikkaimmista kansalaisista, tosin nimellisesti hänen omaisuutensa on perheenjäsenten nimissä. Hänen perustamaansa Shin Corp -yhtiöön kuuluu mm. Thaimaan suurin matkapuhelinoperaattori Advanced Info Service (AIS). Thaksin perheineen myi Shin Corp:n vuoden 2006 alussa singaporelaiselle Temasek-valtionyhtiölle 1,6 miljardilla eurolla. Häntä syytettiin kansallisomaisuuden myynnistä, ja erityisesti suuttumusta herätti se, ettei kauppahinnasta maksettu lainkaan veroa.
Kesäkuussa 2007 Thaksin osti jalkapalloseura Manchester Cityn ja myi sen pois syksyllä 2008.
Ura poliitikkona

Thaksin lähti politiikkaan 1994 ulkoministeriksi Palang Dharma -puolueen hallitukseen. Hänestä tuli puolueen johtaja 1995 ja varapääministeri Banharn Silpa-Archan hallitukseen. Puolue kuitenkin menetti täysin asemansa 1996 vaaleissa. Hänet nimitettiin taas 1997 varapääministeriksi Chavalit Yongchaiyudhin lyhytaikaiseen hallitukseen, jossa häntä syytettiin sisäpiiritietojen saamisesta ennen 1997 Aasian talouskriisiä. Näitä syytöksiä ei kuitenkaan ole näytetty toteen. Chavalitin hallituksen kaaduttua Thaksin perusti oman Thai Rak Thai -puolueensa 1998 ja alkoi syyttää muita poliitikkoja korruptiosta.
Hänen puolueensa voitti murskavoiton 2001, jolloin Thai Rak Thai sai 248 paikkaa 500-paikkaisessa parlamentissa. Hän suoritti nelivuotisen kautensa loppuun ensimmäisenä Thaimaan historiassa, ja helmikuun 2005 vaaleissa hänet valittiin uudelleen äänivyöryllä, jolloin TRT sai jo 377 viidestäsadasta paikasta.
Thaksin nousi pääministeriksi lähinnä köyhien ja maalaisten äänivyöryllä ja aloitti monia suosittuja uudistuksia, kuten matalakorkoiset lainat maatalouteen, tuettu yleinen terveydenhuolto, infrastruktuurin kehittäminen ja koulujen informaatiotekniikka.
Thaksinin hallinnon päätös hajauttaa verotusta ja paikallispalveluja herätti vastustusta etenkin opettajissa, jotka olivat vaarassa menettää virkamiesasemansa, kun opetustoimi oli määrä siirtää opetusministeriöltä Tambon-paikallishallinnolle.
Thaksinin aikana bruttokansantuote kasvoi 38 % henkeä kohti ja maa maksoi lainansa kansainväliselle valuuttarahastolle kaksi vuotta etuajassa ja köyhien määrä laski 21,3 %:sta 11,3 %:iin. Etenkin köyhimmällä maaseudulla tulot kasvoivat 40 %. Kansainväliset valuuttapiirit seurasivat Thaksinin toimia huolestuneena ja syyttivät häntä keynesiläisyydestä.
Thaksin käytti liiketoimiaan pelotellakseen hänen kriittisesti suhtautuvaa mediaa ja aloitti kampanjan huumeita vastaan, mikä johti 2700 surmaan lain ulkopuolella. Hänen kannatuksensa laski etenkin etelässä tapahtuneiden terrori-iskujen jälkeen.
Ura poliitikkona > Vastustusta ja mustamaalausta

10. huhtikuuta 2005 Thaksin johti seremoniaa Smaragdibuddhan temppelissä Suuren palatsin alueella. Lokakuussa 2005 Phoochatkarn-lehti syytti Thaksia kuninkaan tehtävien viemisestä. Tämän jälkeen mediamoguli Sondhi Limthongkul alkoi käyttää Thaksinin väitettyä kuningasvastaisuutta lyömäaseenaan. Hallituksen edustajien mukaan kuningas oli kuitenkin antanut luvan seremonian suorittamiseen ja oikeus määräsi lopettamaan vallananastussyytökset. Tämän jälkeen Sondhi syytteli Thaksia sananvapauden rajoittamisesta. Myös armeijan kenraali Ruengroj Mahasaranond varoitti Sondhia kuninkaan käyttämisestä poliittisena aseena.
Vuodesta 2005 lähtien järjestyi ns. PAD-liike lähinnä Sondhi Limthongkulin viikoittaisen talk-show’n Muang Thai Rai Sapda kuvausten yhteydessä. Syyskuussa 2005 kanavan 9:n julkaisija MCOT lakkautti show’n siinä esitettyjen kiistanalaisten väitteiden vuoksi. Sondhi vetosi jälleen sananvapauden rajoittamiseen ja ohjelma siirtyi satelliittikanaville ja nettilähetyksiin. Sondhi kuvasi show'taan Thammasatin yliopistolla ja Lumphinin puistossa, jossa tapahtuma keräsi kymmeniätuhansia katsojia.
Syyskuussa 2005 Phoochatkarn Daily julkaisi munkki Luang Ta Maha Buan saarnan, jossa mm. maalailtiin suuren demonin (ตัวยักษ์ใหญ่) pyrkivän nielemään maan ja pyrkivän presidentiksi.
21. maaliskuuta 2006 27-vuotias, aiemmin mielenterveysongelmista kärsinyt Thanakorn Pakdeepol meni Erawanin temppeliin Bangkokissa ja hyökkäsi vasaralla Brahman patsaan kimppuun ja tuhosi sen. Tuhotyön jälkeen väkijoukko hakkasi hänet kuoliaaksi. Seuraavana päivänä Sondhi väitti talk-show’ssaan, että Thaksin oli järjestänyt hyökkäyksen korvatakseen Brahman kanssaan liitossa olevalla "mustalla voimalla" khmeriläisten šamaanien avulla.
Toukokuusta 2006 lähtien Sondhin Manager Daily -lehti julkaisi sarjan artikkeleita, joissa kuvattiin ns. suomisalaliitto, jonka mukaan Thaksin oli tehnyt 1999 salaliiton syrjäyttääkseen kuninkaan, kaapatakseen vallan ja tehdäkseen Thaimaasta johtamansa yksipuoluetasavallan.
Thaksinin vastaiset mielenosoitukset

Pian hänen toisen kautensa alussa hallitukseen kohdistui korruptiosyytöksiä.
Maaliskuussa 2006 häntä vastaan suunnattiin jo joukkomielenosoituksia, minkä seurauksena Thaksin määräsi uudet vaalit 2. huhtikuuta 2006. Oppositiopuolueet kuitenkin boikotoivat vaaleja, minkä seurauksena oikeusistuin hylkäsi ne ja kriisi syveni. 4. huhtikuuta 2006 Thaksin Shinawatra ilmoitti eroavansa pääministerin tehtävästä. Myöhemmin hän kuitenkin palasi väliaikaisen hallituksen johtoon. Uudet vaalit määrättiin marraskuulle 2006.
Armeijan vallankaappaus 19. syyskuuta 2006

19. syyskuuta 2006 Thaimaan armeija kaappasi vallan maassa pitkään jatkuneiden poliittisten kiistelyjen jälkeen. Armeija oli tuonut panssarivaunuja kadulle sen jälkeen, kun New Yorkissa oleillut pääministeri Thaksin erotti armeijan sotilaskomentajan kenraali Sonthin. Thaksin osallistui tuolloin New Yorkissa YK:n yleiskokoukseen. Armeija julisti sotatilalain voimaan koko maassa, ja maan parlamentti ja hallitus hajotettiin ja perustuslaki kumottiin. Pääministerin tehtävät otti hoitaakseen kenraali Sonthi. Maan kuninkaan Rama IX:n oletetaan tukeneen vallankaappausta, ja armeija osoitti kuninkaalle uskollisuuttaan. Maa oli sen jälkeen vajaat kaksi viikkoa hätätilassa, kunnes lokakuun alussa hallinto siirtyi armeijan hallinnassa olevalle siviilihallitukselle.
Vallankaappaushallinto kielsi yli viiden ihmisen poliittisen toiminnan ja joitakin mielenosoittajia vangittiin. Mediaa kiellettiin julkaisemasta juntan vastaisia tai kriittisiä mielipiteitä. Euroopan unioni, Yhdysvallat, ja monet muut maat tuomitsivat vallankaappauksen tarpeettomana ja demokratian vastaisena, mutta eivät vaatineet vaaleissa valitun hallituksen palauttamista.
Thaksin ilmoitti 21. syyskuuta Lontoosta käsin vetäytyvänsä syrjään politiikasta "ansaitulle levolle". Shinawatran syrjäyttäminen ei tullut Thaimaan valtaeliitille suurena yllätyksenä, sillä hänen hallintonsa oli hyvin epäsuosittu sen keskuudessa.
Vuoden 2010 mielenosoitukset

Vuonna 2010 Thaksin Shinawatran kannattajat järjestivät Bangkokin keskustassa kuukausia jatkuvia  mielenosoituksia uutta hallitusta vastaan.
Myöhemmin Thaksin on oleskellut Montenegrossa ja saanut myös maan kansalaisuuden.
Paluu Thaimaahan

Shinawatra palasi 22. elokuuta 2023 takaisin Thaimaahan ja joutui heti lentokentältä pidätetyksi, koska häntä vastaan on nostettu useita rikossyytteitä. Hänet on myös jo tuomittu poissaolevana neljässä rikosoikeudenkäynnissä yhteispituudeltaan 10 vuodeksi vankeuteen.i
Thaksinin tytär Paetongtarn Shinawatra valittiin 16. elokuuta 2024 Thaimaan päministeriksi perustuslakituomioistuimen erotettua aikaisemman pääministeri Srettha Thavisinin.
Aiheesta muualla

Kuvia tai muita tiedostoja aiheesta Thaksin Shinawatra Wikimedia Commonsissa
Troizinía-Méthana

| Troizinía-Méthana Troizinía-Méthanan kunta Τροιζηνία-Μέθανα Δήμος Τροιζηνίας-Μεθάνων |
| --- | --- |
 Kunnan sijainti
 Troizinía-Méthana
 Koordinaatit: 37°30′N, 23°22′E 
Valtio:  Kreikka
Hajautetun hallinnon alue:  Attika
Alue:  Attika
Alueyksikkö:  Saaret
Hallinto:  
 – Asutustyyppi:  kunta, kylä
 – Kallikrates-koodi:  5208
 – Kuntakeskus:  Galatás
Pinta-ala:  
 – Kokonaispinta-ala:  241,1 km²
Väkiluku (2011):  7 143
 – Kylä:  673
 – Väestötiheys:  29,63 as./km²
Aikavyöhyke:  UTC+2
 – Kesäaika:  UTC+3
 
 www.dimostrizinias.gr 
Infobox OKVirheellinen NIMI-arvo: 
Troizinía-Méthana (kreik. Τροιζηνία-Μέθανα eli Δήμος Τροιζηνίας-Μεθάνων, Dímos Troizinías-Methánon) on Kreikan kunta, joka sijaitsee Saarten alueyksikössä Attikan alueella. Kunnan pinta-ala on 241,1 neliökilometriä ja väkiluku 7 143 (vuonna 2011). Kunnan kuntakeskus on Galatás.
Troizinía-Méthana sijaitsee Saroninlahden rannalla Peloponnesoksen niemimaan koillisosassa. Se muodostaa Saarten alueyksikön ainoan mantereella sijaitsevan osan sekä ainoan Attikan hallinnollisen alueen mantereella sijaitsevan osan, joka ei sijaitse perinteisen Attikan alueella. Kunta syntyi, kun kunnat Méthana ja Troizína yhdistyivät vuoden 2011 alussa Kallikrates-suunnitelman mukaisesti. Kunnan nimi oli aluksi Troizinía ja vuodesta 2014 lähtien Troizinía-Méthana. Kunta on saanut nimensä sen alueella sijainneesta antiikin aikaisesta Troizenin kaupungista sekä kuntaan kuuluvasta Méthanan niemestä.
Kunnan osat

Vuoden 2011 kuntauudistuksesta lähtien Troizinía-Méthanan kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
| Kunnallis­yksikkö | Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- | --- |
| Méthana | Kounoupítsa | Ágios Geórgios | 46 |
| Méthana | Kounoupítsa | Ágios Nikólaos | 8 |
| Méthana | Kounoupítsa | Kounoupítsa | 75 |
| Méthana | Kounoupítsa | Makrýlongos | 24 |
| Méthana | Kounoupítsa | Palaiá Loutrá | 25 |
| Méthana | Kypséli Methánon | Ágioi Theódoroi | 45 |
| Méthana | Kypséli Methánon | Kypséli | 47 |
| Méthana | Loutropóli Methánon | Dritsaíika | 205 |
| Méthana | Loutropóli Methánon | Méthana | 892 |
| Méthana | Megalochóri | Kaiméni Chóra | 21 |
| Méthana | Megalochóri | Megálo Potámi | 25 |
| Méthana | Megalochóri | Megalochóri | 115 |
| Méthana | Megalochóri | Vathý | 129 |
Méthana: Yhteensä: 1 657
| Troizína | Áno Fanári | Agía Eléni | 159 |
| Troizína | Áno Fanári | Áno Fanári | 128 |
| Troizína | Dryópi | Chóra | 37 |
| Troizína | Dryópi | Dryópi | 239 |
| Troizína | Dryópi | Kalloní | 669 |
| Troizína | Dryópi | Mýlos | 1 |
| Troizína | Dryópi | Neratziá | 0 |
| Troizína | Dryópi | Nisída | 2 |
| Troizína | Dryópi | Skapéti | 94 |
| Troizína | Galatás | Agía Sotíra | 302 |
| Troizína | Galatás | Galatás | 2 195 |
| Troizína | Galatás | Saronís | 9 |
| Troizína | Galatás | Vlachaíika | 16 |
| Troizína | Karatzás | Karatzás | 287 |
| Troizína | Karatzás | Zervaíika | 16 |
| Troizína | Taktikoúpoli | Ágios Konstantínos | 60 |
| Troizína | Taktikoúpoli | Aktí Agápis | 2 |
| Troizína | Taktikoúpoli | Metamórfosi | 75 |
| Troizína | Taktikoúpoli | Psífta | 32 |
| Troizína | Taktikoúpoli | Taktikoúpoli | 250 |
| Troizína | Taktikoúpoli | Výdi | 12 |
| Troizína | Troizína | Ágios Geórgios | 228 |
| Troizína | Troizína | Troizína | 673 |
Troizína: Yhteensä: 5 486
Yhteensä: 7 143
Aiheesta muualla

Δήμος Τροιζηνίας-Μεθάνων (Arkistoitu – Internet Archive). Troizinía-Méthanan kunnan verkkosivut. (kreikaksi)
Attikan alue
| --- | --- |
Keski-Ateenan alueyksikkö:   Ateena  Dáfni-Ymittós  Filadélfeia-Chalkidóna  Galátsi  Ilioúpoli  Kaisarianí  Výronas  Zográfou 
Pohjois-Ateenan alueyksikkö:   Agía Paraskeví  Amaroúsio  Chalándri  Filothéi-Psychikó  Irákleio  Kifisiá  Lykóvrysi-Péfki  Metamórfosi  Néa Ionía  Papágou-Cholargós  Pentéli  Vrilíssia 
Länsi-Ateenan alueyksikkö:   Agía Varvára  Ágioi Anárgyroi-Kamateró  Aigáleo  Chaïdári  Ílio  Peristéri  Petroúpoli 
Etelä-Ateenan alueyksikkö:   Ágios Dimítrios  Álimos  Ellinikó-Argyroúpoli  Glyfáda  Kallithéa  Moscháto-Távros  Néa Smýrni  Palaió Fáliro 
Pireuksen alueyksikkö:   Keratsíni-Drapetsóna  Korydallós  Níkaia-Ágios Ioánnis Rénti  Pérama  Pireus 
Itä-Attikan alueyksikkö:   Acharnés  Diónysos  Kropía  Lavreotikí  Marathónas  Markópoulo Mesogaías  Oropós  Paianía  Pallíni  Rafína-Pikérmi  Saronikós  Spáta-Artémida  Vári-Voúla-Vouliagméni 
Länsi-Attikan alueyksikkö:   Asprópyrgos  Elefsína  Fylí  Mándra-Eidyllía  Mégara 
Saarten alueyksikkö:   Agkístri  Aígina  Hydra  Kythera  Póros  Salamis  Spétses  Troizinía-Méthana
Tinyurl

TinyURL on URL-lyhentäjä eli web-palvelu, jonka tarkoituksena on antaa käyttäjälle lyhyempi muoto URL:stä. Kevin Gilbertson, web-ohjelmoija, aloitti palvelun tammikuussa 2002, jotta hän voisi linkittää suoraan uutisryhmien uutisiin, joiden URL:t olivat usein hyvin pitkiä.
TinyURL:in suosio synnytti ainakin 100 samankaltaista sivustoa, jotka
myös tarjoavat linkkien lyhennystä käyttäjälle.
Palvelu

TinyURLin aloitussivulla on kaavake, johon käyttäjät voivat laittaa linkin lyhennystä varten. Jokaista käyttäjän laittamaa URL:ia kohden palvelin lisää uuden aliaksen sen tietokantaan ja palauttaa käyttäjälle uuden lyhyemmän URL:n seuraavalla sivulla. Jos jotain tiettyä URL:ia on aikaisemmin pyydetty, TinyURL palauttaa käyttäjälle jo olemassa olevan lyhennyksen. TinyURL:lla on jo yli 400 miljoonaa URL:ia tietokannassaan.
TinyURL:in kotisivuilta on ladattavissa työkalupalkki selaimeen.
Lyhyempiä aliaksia URL:lle pidetään hyödyllisinä, koska ne on helpompi kirjoittaa ylös, muistaa tai jakaa eteenpäin. Lisäksi on pienempi todennäköisyys tehdä kirjoitusvirhe ja tarvittaessa lyhentää osoitetta jos viestin pituudessa on rajoituksia. Näin voi olla esimerkiksi foorumeilla tai Twitterissä, jossa viestin maksimipituus on 140 merkkiä.
Vuodesta 2008 alkaen TinyURL:in käyttäjien on ollut mahdollista luoda kustomoituja, enemmän merkityksillisiä aliaksia pitkille osoitteille. Tämä tarkoittaa sitä, että käyttäjä voi luoda kuvaavamman lyhenteen.
Palvelu > Kävijämääriä

TinyURL on yhdysvalloissa noin 427. vierailluin sivusto. 36.4% TinyURLin vierailijoista on yhdysvaltalaisia. Keskimääräinen vierailuajan kesto on noin puolitoista minuuttia. Keskimäärin noin 6.5% käyttäjistä päätyi TinyURL:iin jonkin hakukoneen kautta.
Alkutaipaleen ongelmia

TinyURL:it ovat epäselviä, joten ne salaavat käyttäjältä sen mihin ne johtavat. Niitä voi käyttää ohjaamaan ihmisiä sellaisille sivuistoille, jotka saattavat loukata heitä tai kaataa heidän koneensa käyttäen hyväksi selaimen heikkouksia. Taistellakseen tällaista vastaan, TinyURL loi cookie-pohjaisen preferenssin, joka ohjasi haitallisen sivuston sijaan käyttäjän TinyURL sivustolle, antaen käyttäjälle esikatselun sivustosta, johon kyseinen linkki johtaa. Vuonna 2006 MySpace kielsi TinyURL-linkkien laittamisen sivustolle. Myös suomalainen Irc-galleria on kieltänyt lyhennetyt osoitteet.
TinyURL "peli"

TinyURL:in metodi lyhentää linkkien pituutta on inspiroinut toimintaa, jota kutsutaan "TinyURL Whacking" nimellä. Periaatteessa tämä on sitä, että käyttäjä yrittää arvata mitä tulee ensimmäisen / jälkeen osoitteeseen.
TinyURLin etusivu ja esimerkki lyhennetystä osoitteesta.
Tongan kieli

| Tonga |
| --- | --- |
Oma nimi:  Faka Tonga
Tiedot
Alue:   Tonga
Virallinen kieli:   Tonga
Puhujia:  100 000
Sija:  ei sadan suurimman joukossa
Kirjaimisto:  latinalaiset aakkoset
Kielitieteellinen luokitus
Kielikunta:  austronesialaiset kielet
Kieliryhmä:  malaijilaispolynesialaiset kielet oseanialaiset kielet polynesialaiset kielet tongalaiset kielet
ISO 639-3:  ton
 Ohje 
Tongankielinen juliste, jossa opastetaan välttämään koronaviruksen leviämistä.
Tongan kieli (omakielinen nimi: Faka Tonga) on tongalaisiin kieliin kuuluva kieli, jota puhutaan pääasiassa Tongassa. Tongaa puhuu äidinkielenään 106 000 ihmistä ja se on Tongassa virallinen kieli. Tongan lisäksi kielellä on isohkoja yhteisöjä Yhdysvalloissa, Australiassa ja Uudessa-Seelannissa. Sana tabu tulee tongan kielen sanasta tapu ("pyhä").
Kielen katsotaan olevan elinvoimainen ja sen lähin sukulaiskieli on niue. Tongalla ei ole tunnettuja murteita.
Tongan kielen viikkoa vietetään vuosittain syyskuussa. Raamattu käännettiin kokonaisuudessaan tongaksi.
Fonologia > Konsonantit

|  | Bilabiaalit | Labiodentaalit | Dentaali- alveolaarit | Velaarit | Glottaalit |
| --- | --- | --- | --- | --- | --- |
| Klusiilit | p |  | t | k | ʔ |
| Nasaalit | m |  | n | ŋ |  |
| Frikatiivit |  | f | v | s |  | h |
| Approksimantit |  |  | l |  |  |
Konsonanteista /t n/ ovat apikodentaalisia ja /l/ on apikoalveolaarinen lateraali ja mahdollisesti yksitäryinen tremulantti. Vokaalien välissä /k/ ääntyy joskus frikatiivina [x] tai [ɣ].
Fonologia > Vokaalit

|  | etu | keski | taka |
| --- | --- | --- | --- |
| suppea | i |  | u |
| väli | e |  | o |
| väljä |  | a |  |
Sananloppuiset vokaalit, erityisesti suppeat /i u/, saattavat ääntyä soinnittomina erityisesti lauseen lopussa. Sananloppuinen /i/ saattaa mys kadota kokonaan. Pitkä vokaaleja pidetään yleensä kahden saman vokaalin sarjana eikä pitkänä vokaalina; sama koskee diftongeja, joita pidetään vokaalisarjoina eikä diftongeina. Peräkkäisten vokaalien esiintymisessä ei ole rajoitteita, ja enimmillään peräkkäisiä vokaaleja on havaittu olevan seitsemän.
Fonologia > Prosodia

Sanapaino on lähes aina sanan toiseksi viimeisellä moralla.